open-index/open-wikipedia-markdown huggingface dataset:
Мужделска Река

**Мужделска Река** или **Муждел** (, *Мусда*) — река во Драмско, Егејска Македонија. Го носи името на некогашното село Муждел кое го одминува од запад.

## Течение
Реката извира од Родопите, северозападно под грнаичниот врв Картала (1802&nbsp;м, гранична пирамида бр. 230) и тече на север под името **Довачешме**. Кај граничната пирамида бр. 227 свртува на запад, а по неколку километри се насочува на југ. Прима две поголеми десни притоки наречени Куручај. Потоа ја прима десната притока Карадере, левата Дебреџилска Река (Дебреџили), десната Кајнар, па кај Попово Село се влева во реката Места како нејзина притока. Овде водата впрочем дотекува во акумулацијата Черешовско Езеро изградена на Места.

## Притоки
**→ лева, ← десна**
:* ← Куручај
:* ← Куручај
:* → Карадере
:* ← Дебреџилска Река
:* ← Кајна (Еримоклисија)
:* → Кајнар
:* ← Корчај

## Наводи

Категорија:Реки во Егејска Македонија
Категорија:Драма (општина)
Категорија:Притоки на Места
Јани Атанасов

**Јани Атанасов** (роден 31 октомври 1999 година) ― македонски професионален фудбалер кој игра како играч од средниот ред за полскиот клуб Краковија.

## Клупска кариера
На 5 јуни 2018 година, Атанасов му се приклучил на Бурсаспор по успешната дебитантска сезона со Академија Пандев во Првата македонска фудбалска лига. Тој го направи своето професионално деби со Бурсаспор во поразот со 2–1 во Супер лигата од Фенербахче на 11 август 2018 година.

На 8 септември 2020 година, Атанасов бил најавен како нов играч на ХНК Хајдук Сплит, потпишувајќи тригодишен договор. Тој пристигнал како слободен играч, откако го раскинал договорот со Бурсаспор и го добил дресот со број 20.

На 23 јануари 2023 година, тој бил префрлен во полскиот клуб Краковија за необјавена сума, потпишувајќи договор на три и пол години.

## Меѓународна кариера
Иако тој е од македонска националност, тој поседува и бугарско државјанство и затоа ги исполнува условите за да настапува за двете земји. На 11 ноември 2021 година тој го направил своето меѓународно деби за Македонија, заменувајќи го Елиф Елмас во 83. минута на натпреварот од квалификациите за Светското првенство 2022 година против Ерменија, која Македонија го добила со 5-0.

## Наводи

## Надворешни врски

* 
* 
* 

Категорија:Фудбалери на ФК Бурсаспор
Категорија:Фудбалери на ФК Академија Пандев
Категорија:Фудбалери од Струмица
Категорија:Живи луѓе
Категорија:Родени во 1999 година
Категорија:Иселеници фудбалери во Полска
Категорија:Македонски иселеници спортисти во Полска
Категорија:Иселеници фудбалери во Хрватска
Категорија:Македонски иселеници спортисти во Хрватска
Категорија:Иселеници фудбалери во Турција
Категорија:Македонски иселеници спортисти во Турција
Категорија:Македонски иселенички фудбалери
Категорија:Фудбалери во Екстракласа
Категорија:Фудбалери во Хрватската фудбалска лига
Категорија:Фудбалери во турската Супер лига
Категорија:Фудбалери во Првата македонска фудбалска лига
Категорија:Фудбалери на ФК Краковија
Категорија:Фудбалери на ФК Хајдук Сплит
Категорија:Македонски фудбалски репрезентативци
Категорија:Македонски фудбалски репрезентативци под 21 година
Категорија:Македонски младински фудбалски репрезентативци
Категорија:Македонски фудбалери
Кире Ристевски

**Кире Ристевски** (роден на 22 октомври 1990 година) ― македонски професионален фудбалер кој игра како одбранбен играч за ерменскиот прволигаш Пјуник и за репрезентацијата на Македонија.

## Клупска кариера

### Славија Софија
Ристевски потпишал со Славија на 27 декември 2013 година на двегодишен договор.

### ФК Тирана
На 9 јануари 2015 година, Ристевски се вратил во Албанија потпишувајќи 18-месечен договор со ФК Тирана, со што станал третиот победнички трансфер на клубот. Тој го направил своето деби со клубот на 8 февруари 2015 година за време на првенствениот натпревар против Влазнија Скадар, со што и помогнал на екипата да го добие натпреварот со 1–0. Тој забележал 16 настапи, вклучувајќи 13 во лигата, во вториот дел од сезоната 2014/15, со Тирана која завршила на четвртото место и била елиминирана во полуфиналето на Купот на Албанија 2014/15 против ФК Лачи со 1-0 во двомечот.

Тој ја напуштил екипата по завршувањето на сезоната, откако тврдел дека не бил платен од клубот за време на неговиот шестмесечен престој.

### Работнички
За време на летниот преоден рок во 2015 година, Ристевски потпишал со Работнички.

### Пјуник
На 13 септември 2022 година, Пјуник го објавил потпишувањето на Ристевски.

## Клупска статистика

*Ажурирано на натпреварите што биле играни до 27 јуни 2020 година.*

## Меѓународна кариера
Тој го направил своето меѓународно деби за Македонија на 5 март 2014 година, играјќи ги последните 13 минути од пријателската победа со 2–1 против Летонија во Скопје. Од април 2020 година, тој има стекнато вкупно 38 натпревари, без постигнати голови.

## Наводи

## Надворешни врски

* Профил во Македонскиот фудбал 
*  
*  

Категорија:Фудбалери на ФК Ујпешт
Категорија:Фудбалери на ФК Работнички (Скопје)
Категорија:Фудбалери на ПФК Славија (Софија)
Категорија:Фудбалери на ФК Пелистер
Категорија:Фудбалски централни дефанзивци
Категорија:Живи луѓе
Категорија:Родени во 1990 година
Категорија:Македонски иселеници спортисти во Кипар
Категорија:Иселеници фудбалери во Кипар
Категорија:Иселеници фудбалери во Унгарија
Категорија:Македонски иселеници спортисти во Бугарија
Категорија:Иселеници фудбалери во Бугарија
Категорија:Македонски иселеници спортисти во Албанија
Категорија:Иселеници фудбалери во Албанија
Категорија:Македонски иселенички фудбалери
Категорија:Фудбалери на Европско првенство 2020
Категорија:Фудбалери во кипарската Прва дивизија
Категорија:Фудбалери во Првата фудбалска лига на Унгарија
Категорија:Фудбалери во бугарската Прва професионална фудбалска лига
Категорија:Фудбалери во Првата фудбалска лига на Албанија
Категорија:Фудбалери во Првата македонска фудбалска лига
Категорија:Фудбалери на ФК Лимасол
Категорија:Фудбалери на ФК Вашаш
Категорија:Фудбалери на ФК Тирана
Категорија:Фудбалери на ФК Билис
Категорија:Фудбалери на ФК Елбасан
Категорија:Македонски фудбалски репрезентативци
Категорија:Македонски фудбалски репрезентативци под 21 година
Категорија:Македонски младински фудбалски репрезентативци
Категорија:Фудбалери од Битола
Категорија:Македонски фудбалери
Ристо Јанков

**Ристо Јанков** (роден на 5 септември 1998 година) ― македонски фудбалер кој игра како голман за второлигашкиот романски клуб Политехника Јаши.

## Клупска кариера
Јанков бил унапреден во првата екипа на Работнички во 2015 година. Во август 2017 година, тој биле позајмен во Локомотива во Втората македонска фудбалска лига, пред да се врати во Работнички на почетокот на 2018 година. Својот прв сениорски настап за Работнички во Првата македонска фудбалска лига го имал на 24 февруари 2018 година, влегувајќи како замена во 89. минута за Андреј Лазаров, откако почетниот голман Даниел Божиновски бил исклучен. Натпреварот завршил како победа на Работнички со 2–1.

## Меѓународна кариера
Во февруари 2021 година, Јанков бил избран да се приклучи на краткиот тренинг камп на репрезентацијата на Македонија во Тренинг центарот „Петар Милошевски“. Следниот месец, Јанков го добил својот прв службен повик за репрезентацијата, како репрезентативец за квалификациските натпревари за Светското првенство ФИФА 2022 против Романија, Лихтенштајн и Германија. Прво бил вклучен на репрезентативната клупа во нивниот натпревар против Лихтенштајн, кој завршил со победа на домашен терен со 5-0. На 20 мај 2021 година, Јанков бил повикан од изборникот Игор Ангеловски да се придружи во репрезентацијата за одложената завршница на Европското првенство 2020, првиот голем меѓународен турнир на фудбалска Македонија.

## Почести
**Работнички**

* Вицепрвак во Фудбалскиот куп на Македонија: 2015/16

## Наводи

## Надворешни врски

* 
* 

Категорија:Фудбалери на ФК Работнички (Скопје)
Категорија:Фудбалски голмани
Категорија:Живи луѓе
Категорија:Родени во 1998 година
Категорија:Македонски иселеници спортисти во Романија
Категорија:Иселеници фудбалери во Романија
Категорија:Македонски иселенички фудбалери
Категорија:Фудбалери на Европско првенство 2020
Категорија:Фудбалери во Првата македонска фудбалска лига
Категорија:Фудбалери во Втората македонска фудбалска лига
Категорија:Фудбалери во Лига 2 (Романија)
Категорија:Фудбалери во казахстанската Премиер лига
Категорија:Фудбалери на ФК Политехника Јаши (2010)
Категорија:Фудбалери на ФК Каспиј
Категорија:Фудбалери на ФК Локомотива (Скопје)
Категорија:Македонски фудбалски репрезентативци
Категорија:Македонски фудбалски репрезентативци под 21 година
Категорија:Македонски младински фудбалски репрезентативци
Категорија:Фудбалери од Скопје
Категорија:Македонски фудбалери
Крсте Велкоски

**Крсте Велкоски** (роден 20 февруари 1988 година) ― македонски професионален фудбалер кој игра како напаѓач.

## Клупска кариера
Велкоски потпишал тригодишен договор со Енозис Неон Паралимни на 18 јуни 2010 година, но неговото патување не траело долго бидејќи Велкоски и клубот меѓусебно се договориле да го раскинат неговиот договор на 14 декември 2010 година. Тој потоа потпишал двегодишен договор со неговиот поранешна екипа Работнички во јануари 2011 година и го држи рекордот како најдобар стрелец во клупските натпревари при УЕФА за клубот.

Во јануари 2014 година, Велкоски му се приклучил на  босанскохерцеговскиот прволигаш Сараево потпишувајќи годишен договор. По Сараево играл за Инчеон Јунајтед и Након Рачасима. Во 2017 година Велкоски се вратил во Сараево.

## Меѓународна кариера
Тој го имаше своето сениорско деби за Македонија на пријателскиот натпревар против Летонија во март 2014 година и има стекнато вкупно 12 натпревари, без постигнати голови. Неговиот последен меѓународен натпревар бил натпреварот од Лигата на нации во ноември 2018 година против Гибралтар.

## Кариерска статистика

### Клупска

### Меѓународна

## Почести
**Работнички** 

* Прва македонска лига: 2007/08
* Фудбалски куп на Македонија: 2007/08

**Сараево** 

* Премиер лига: 2014/15, 2018/19, 2019/20
* Куп на Босна и Херцеговина : 2013/14, 2018/19, 2020/21

## Наводи

## Надворешни врски

* Профил на MacedonianFootball 
* 

Категорија:Фудбалери на ФК Металург (Скопје)
Категорија:Фудбалери на ФК Работнички (Скопје)
Категорија:Македонски фудбалери
Категорија:Живи луѓе
Категорија:Родени во 1988 година
Категорија:Македонски иселеници спортисти во Тајланд
Категорија:Иселеници фудбалери во Тајланд
Категорија:Македонски иселеници спортисти во Јужна Кореја
Категорија:Иселеници фудбалери во Јужна Кореја
Категорија:Македонски иселеници спортисти во Босна и Херцеговина
Категорија:Иселеници фудбалери во Босна и Херцеговина
Категорија:Македонски иселеници спортисти во Кипар
Категорија:Иселеници фудбалери во Кипар
Категорија:Македонски иселеници спортисти во Романија
Категорија:Иселеници фудбалери во Романија
Категорија:Македонски иселенички фудбалери
Категорија:Фудбалери на Европско првенство 2020
Категорија:Фудбалери во тајландската Лига 1
Категорија:Фудбалери во Корејската лига 1
Категорија:Фудбалери во босанскохерцеговската Премиер лига
Категорија:Фудбалери во кипарската Прва дивизија
Категорија:Фудбалери во романската Лига 1
Категорија:Фудбалери во Првата македонска фудбалска лига
Категорија:Фудбалери на ФК Накхон Рачасима
Категорија:Фудбалери во Инчеон Јунајтед
Категорија:Фудбалери во ФК Сараево
Категорија:Фудбалери во ФК Енозис Неон Паралимни
Категорија:Фудбалери на ЧСМ Чеахлаул Пјатра Неамц
Категорија:Македонски фудбалски репрезентативци
Категорија:Македонски фудбалски репрезентативци под 21 година
Категорија:Македонски младински фудбалски репрезентативци
Категорија:Луѓе од Вевчани
Влатко Стојановски

**Влатко Стојановски** (роден на 23 април 1997 година) ― македонски професионален фудбалер кој игра како напаѓач за македонскиот прволигаш Работнички и за репрезентацијата на Македонија.

## Клупска кариера
Откако минал низ младинските категории на Металург, Стојановски го направи своето професионално деби на 29 октомври 2014 година во поразот со 2–1 против Шкендија. На 29 август 2015 година, тој го постигнал својот прв професионален гол во поразот со 2–1 против Младост.

Стојановски постигнал четири гола во победата на Ренова во лигата со 9–1 против Победа на 4 мај 2019 година. Сезоната 2018/19 ја завршил како најдобар стрелец во Првата македонска лига.

На 3 јули 2019 година, францускиот клуб од Лига 1, Ним Олимпик го објавил потпишувањето на Стојановски на тригодишен договор.

Во јули 2023 година, за сезоната 2023/24, тој станал играч на Работнички.

## Меѓународна кариера
Тој го имал своето деби за сениорската репрезентација на Македонија во квалификацискиот натпревар за Европското првенство во ноември 2019 година против Австрија, во кој веднаш го постигнал својот прв репрезентативен гол.

## Кариерска статистика

### Меѓународна

## Наводи

## Надворешни врски

* 

Категорија:Фудбалери на ФК Шкендија
Категорија:Фудбалери на ФК Ренова
Категорија:Фудбалери на ФК Металург (Скопје)
Категорија:Македонски фудбалери
Категорија:Фудбалери од Делчево
Категорија:Живи луѓе
Категорија:Родени во 1997 година
Категорија:Иселеници фудбалери во Бугарија
Категорија:Македонски иселеници спортисти во Франција
Категорија:Иселеници фудбалери во Франција
Категорија:Македонски иселеници спортисти во Хрватска
Категорија:Иселеници фудбалери во Хрватска
Категорија:Македонски иселенички фудбалери
Категорија:Фудбалери на Европско првенство 2020
Категорија:Фудбалери на ФК Септември (Софија)
Категорија:Фудбалери на ФК Шамбли Уаз
Категорија:Фудбалери на ФК Ним Олимпик
Категорија:Фудбалери на ХНК Горица
Категорија:Фудбалери на НК Дугопоље
Категорија:Фудбалери на РНК Сплит
Категорија:Фудбалери во француската Лига 2
Категорија:Фудбалери во француската Лига 1
Категорија:Фудбалери во француското Второ национално првенство
Категорија:Фудбалери во хрватската Прва фудбалска лига
Категорија:Фудбалери во хрватската Втора фудбалска лига
Категорија:Фудбалери во Првата македонска фудбалска лига
Категорија:Македонски фудбалски репрезентативци
Категорија:Македонски фудбалски репрезентативци под 21 година
Пеперутка (филм)

**„Пеперутка“** (англиски: *Papillon*) — американско-француски филм од 1973 година, во режија на Френклин Шафнер. Главните улоги ги играат: Стив Меквин, Дастин Хофман и Виктор Џори.

## Синопсис
Шариер, наречен Пеперутка поради неговата тетоважа, (го игра Меквин) и луј Дега (го игра Хофман) се двајца француски затвореници кои треба да бидат префлени во Француска Гвајана на отслужување на казната, а дури и да бидат пуштени на слобода, тие не ќе можат да се вратат во Франција. Пеперутката е ограбувач на сефови, но е затворен поради убиство за кое тој тврди дека му е наместено. Дега, пак, е богат фалсификатор кој очекува дека сопругата ќе му помогне да го ослободи. Пеперутката и Дега склучуваат договор според кој Пеперутката ќе го заштитува, а Дега ќе го финансира обидот за бегство. Бидејќи минуваат многу време заедно, наскоро тие се спријателуваат, па нивните планови се менуваат...

## Наводи

Категорија:Филмови со Дастин Хофман
Категорија:Филмови со Стив Меквин
Категорија:Филмови со Виктор Џори
Категорија:Филмови на Френклин Шафнер
Категорија:Филмови на англиски јазик
Категорија:Филмови на шпански јазик
Категорија:Филмови на француски јазик
Категорија:Филмови од 1973 година
Категорија:Американски филмови
Категорија:Француски филмови
Категорија:Филмови на Columbia Pictures
Категорија:Филмови за затвореници
Категорија:Филмови засновани на романи
Људмила Новак

**Људмила Новак** (родена на 1 август 1959) е словенечка политичарка и пратеник во Европскиот парламент. Таа е лидер на Нова Словенија – Христијанска народна партија. Од 21 декември 2011 година, таа е потпретседател на словенечкото Национално собрание.

## Ран живот и кариера
Новак била роден во Марибор на 1 август 1959 година. Таа студирала словенечки и германски јазик на Мариборскиот универзитет. Помеѓу 1982 и 2001 година, таа работела како учителка, прво во Мурска Собота, а потоа во Вишња Гора и на крајот во Моравче.

## Политичка кариера
Новак ја започнала својата политичка кариера во 2001 година, кога била избрана за градоначалник на Моравче. Во 2002 година станала член на Извршниот совет на партијата Нова Словенија. Во 2004 година, таа била избрана во Европскиот парламент. Како член на Европската народна партија била именувана за член на Комитетот за култура и образование. Во 2022 година, таа се приклучила на Комитетот за истрага за да ја истражи употребата на Pegasus и еквивалентен шпионски софтвер за надзор. Таа е и заменик во Комитетот за регионален развој, член на делегацијата на Заедничкото парламентарно собрание АКП-ЕУ и замена за делегацијата за односи со Меркосур.

По словенечките парламентарни избори во 2008 година, кога Нова Словенија не успеала да добие ниту едно место во Националното собрание (НА), долниот дом на словенечкиот парламент, Новак била избрана за лидер на партијата. На словенечките парламентарни избори во 2011 година, партијата освоила 4 места во НА.

Јазикот есперанто таа го научила и практикувала во младоста, но денес не го зборува активно иако сè уште го разбира. Во 2007 година учествувала на седмиот конгрес на Европската есперантонска унија во Марибор, Словенија. На 21 јануари 2009 година, таа пред Европскиот парламент во Комитетот за култура (под знакот PE 416.668v01-00) во рамките на дебатата/мислењето за повеќејазичноста на Васко Граса Моура, дала три предлози за промена во членот 4, кои се однесуваат на есперанто.

## Наводи

## Надворешни врски
* Официјална веб страна

 

Категорија:Живи луѓе
Категорија:Родени во 1959 година
Категорија:Есперанто
Категорија:Словенечки политичари
Категорија:Европратеници
Марија Коликова

**Марија Коликова** е словачка политичарка која моментално ја извршува функцијата министер за правда на Словачка; таа била номинирана од Za ľudí . Таа работи на реформирање на судскиот систем и намалување на корупцијата преку истрага на корумпираните судии и подобрување на довербата на јавноста во судството. Коликова претходно работеше во Министерството за правда кога министер била Луција Житанска . Во 2021 година, по неколку несогласувања со лидерот Вероника Ремишова Коликова замина за народот . Сега таа фигурира како кандидат за Слобода и солидарност (SaS) и влезе во партијата како член во јуни 2022 година  . Во септември 2022 година, таа поднела оставка заедно со другите министри на САС поради несогласување со политичките одлуки на Игор Матовиќ и се врати во Собранието каде што се приклучила на пратеничката група „Слобода и солидарност“ .

## Наводи


Категорија:Родени во 1974 година
Категорија:Живи луѓе
Статуа на кралот Филип IV Шпански

***Статуа на кралот Филип IV Шпански*** ― бронзена скулптура на италијанските уметници Џан Лоренцо Бернини и Џироламо Лученти која го прикажува Филип IV Шпански, која се наоѓа во базиликата „Голема Богородица“ во Рим.

Бернини го развил првичниот дизајн и го надгледувал проектот, додека Лученти го создаде моделот и ја излеал бронзата, но „статуата на секој начин е резултат на постапка кој вклучува последователни естетски и технички придонеси од двајцата уметници“.

## Опис
Кралот Филип IV е прикажан како војсководец во историска облека, облечен во кураса, наметка и чизми. Во десната рака држи жезол додека ја потпира левата рака на рачката од мечот. Неговата поза е доловена во претеран контрапостолен став, со главата свртена кон десно и погледот насочен надвор од подигнатиот жезол, создавајќи впечаток дека тој ќе издаде команда. Скулптурата го прикажува кралот како јунак, отелотворувајќи ги квалитетите на воин-крал и заштитник на католичката црква.

## Местоположба
Статуата се наоѓа во базиликата „Голема Богородица“ во Рим. По влегувањето во тремот, статуата е на десниот ѕид.

## Историја
Статуата првпат била предложена во 1643 година, но договор бил потпишан дури во 1664 година. Работата започнала истата година, а скулптурата била завршена во 1666 година.

## Галерија

File:Statue of King Philip IV of Spain (Bernini) 03.jpg
File:Statue of King Philip IV of Spain (Bernini) 04.jpg
File:Statue of King Philip IV of Spain (Bernini) 01.jpg
File:Statue of King Philip IV of Spain (Bernini) 06.jpg
File:Statue of King Philip IV of Spain (Bernini) 07.jpg
File:Statue of King Philip IV of Spain (Bernini) 05.jpg


## Поврзано

* Список на дела од Џан Лоренцо Бернини

## Наводи

; Фусноти

; Библиографија 

 
*
## Надворешни врски
*

Категорија:Бронзени скулптури
Категорија:Скулптури од Џан Лоренцо Бернини
Категорија:Координати кои не се на Википодатоците
Категорија:Скулптури во Рим
Ангел со натпис

***Ангел со натпис*** ― статуа на италијанскиот уметник Џан Лоренцо Бернини. Првично нарачана од папата Климент IX за проектот мост „Св. Ангел“, статуата била заменета со копија и оригиналот бил преместен во црквата „Св. Андреј во грмушки“ во Рим, Италија. Статуата била започната во 1667 година, а завршена во 1669 година.
мини| Таканаречениот „Белведере Антинос“
Можеби изгледа дека во ова доцно дело Бернини не е вдахнат од античките дела, наместо тоа телото (не драперијата) потекнува од Белведере Антино (сега Ермес): фигура која ја проучувале многу други уметници како Алгарди, Дукесној и Пусен. Бернини ќе им каже на студентите на Академијата на Франција во Париз дека многупати бил вдахнат од оваа статуа, уште од младоста, сметајќи ја за „пророк“.

## Поврзано

* Список на дела од Џан Лоренцо Бернини

## Наводи

## Надворешни врски

Категорија:Скулптури од Џан Лоренцо Бернини
Категорија:Координати на Википодатоците
Категорија:Скулптури на ангели
Категорија:Мермерни скулптури во Италија
Категорија:Скулптури од 1669 година
Биста на Томас Бејкер

***Биста на Томас Бејкер*** ― мермерна портретна скулптура од 1638 година, создадена од италијанскиот уметник Џан Лоренцо Бернини, со голем дел од бистата преземена од ученик на Бернини, веројатно Андреа Болџи. Моментално е чувана во Музејот „Викторија и Алберт“, Лондон, кои ја купиле бистата во 1921 година за 1480 англиски гвинеи.

## Предмет
Бејкер (1606–58) бил висок шериф на Сафолк во 1657 година и бил поврзан со дворот на Чарлс I. Можеби индиректно бил вклучен во друга биста на Бернини, носејќи го тројниот портрет на Чарлс I од Ван Дајк во Рим; Токму од овој портрет Бернини ја издлабил сега уништената биста на кралот Чарлс.

## Поврзано

* Список на дела од Џан Лоренцо Бернини

## Наводи

## Надворешни врски

Категорија:Координати на Википодатоците
Категорија:Скулптури во Музејот „Викторија и Алберт“
Категорија:Бисти во Обединетото Кралство
Категорија:Мермерни скулптури во Обединетото Кралство
Категорија:Дела од 1638 година
Категорија:Скулптури од 1630-тите
Категорија:Бисти од Џан Лоренцо Бернини
Паладин

[мини|238x238пкс|Смртта на [Роланд, еден од дванаесетте паладини]]
**Паладин** () — име на висок дворјанин, благородник со посебна почит, најчесто витез, на дворот на римските и византиски императори. Името потекнува од римскиот рид Палатин, каде што живееле императорите. Во средновековието биле назначени 7 паладини или изборни кнезови, кои требало да го изберат кралот и да го заменат кога тој не бил во градот. Тие се нарекуваат пфалцгрофови. Според поемата „Песна за Роланд“, Карло Велики имал 12 паладини.

## Наводи

## Надворешни врски

__СОСОДРЖИНА__
__ИНДЕКС__

Категорија:Витези
Категорија:Византиски титули
Категорија:Титули
Карадере (река во Драмско)

**Карадере** (, *Ватирема*) — река во Драмско, Егејска Македонија.

## Местоположба
Реката извира под врвот Чакал (1.814&nbsp;м) на Родопите, близу бугарско-грчката граница. Се образува од водите на десетици потоци и се превтора во длабок црн поток кој проаѓа низ предели со уникатна природна убавина. Во насока север-југ минува низ месностите Ано Куру и Зара и крај урнатините на неколку села — Каинчал, Калчово, Дереќој и Пулово, па на крај се влева во Мужделска Река, притока на Места. Има вкупна должина од околу 12&nbsp;км и ја образува границата меѓу шумите Симида и Карадере.

## Надворешни врски
* Карадере (Елатија)  
* Карадерска шума 
* Карадере (Мавро Рема) 

## Наводи

Категорија:Реки во Егејска Македонија
Категорија:Слив на Места
Категорија:Драма (општина)
Лештенска Река

**Лештенска Река** (, *Фарасино*; старо: *Λεστάν*, *Лестан*) — река во Драмско, Егејска Македонија, лева притока на Места.

Реката извира под името **Гарване** во југоисточните Родопи, југоисточно под врвот Бардаково (1.816&nbsp;м) и источно од истоименото село Бардаково. Реката тече на север и тука ја образува границата меѓу родопските делови Кушлар и Ардински. Западно од врвот Карапулево (гранична пирамида бр. 111) реката свртува на југозапад и веднаш ја прима големата десна притока Крушевска Река (Крушово Чај, Крушово Рема, Крусовитис) веднаш по камениот Крушевски мост. Проаѓа крај селото Лештен и ја прима големата десна притока Лаџа (Илиџе). Го сменува правецот на југ, ја прима левата притока Лакатина до Шејтан-мост и под името **Шејтан Дере** (Дјаволорема) се влева во Места, каде денес е изградена акумулацијата Олско Езеро.

Во 1969 г. името на реката во горното течение е сменето од Лештен во *Ано Аеторема* (*Άνω Άετόρρεμα*), а во средното од Гарване во *Аеторема* (*Άετόρρεμα*).

## Наводи

Категорија:Реки во Егејска Македонија
Категорија:Притоки на Места
Категорија:Бук
Стара Река (Нередска Планина)

**Стара Река** () — река во Леринско, Егејска Македонија.

## Опис
Извира на Нередска Планина западно под врвот Голина (1861,6&nbsp;м). Тече на исток и проаѓа јужно од селото Прекопана, поради што тука го носи името **Прекопанска Река** (Перикопи Рема). Излегува од Прекопанската Котлина, па свртува на југоисток. Миинува низ клисурата Дервент и излегува во Зеленичката Котлина, каде веќе го носи името Стара Река. Проаѓа јужно од Сребрено, свртува на североисток, па ги прима левите притоки Неор и Црвена Стена, како и десната притока Мешикантица (Леховска Река). Поминува низ Зелениче, каде е наречена **Зеленичка Река** (Потамос Склитрос), влегува во друга клисура и излиза во котлината Сариѓол. Кај возвишението Себлици (655&nbsp;м) прави речиси обратен завој се влева во езерото Зазерци од запад.

Во 1969 година реката е преименувана од Стара Река (Στάρα Ρέκα) во Палиорема (Παληόρεμα).

## Притоки
**→ лева, ← десна**
:* → Неор
:* ← Леховска Река (Лехово)
::* ← Мешикантица 
:* → Црвена Стена

Категорија:Реки во Егејска Македонија
Категорија:Суровичево
Зилја Валеева

**Зилја Рахимјановна Валеева** (родена на 15 октомври 1952 година во Уфа, Република Башкортостан) — јавна личност и политичар во Република Татарстан, почесен културен работник на Руската Федерација и доктор на филозофски студии (2010).

Во текот на 20 години, од 1992 до 2012 година, таа дејствувала како една од првите високи функционери и највлијателната жена политичар во Република Татарстан, традиционално познат како еден од патријархалните муслимански региони во Руската Федерација. Таа активно го претставува регионот на меѓународно ниво.

Денес Зилја Валеева работи како директорка на Државниот музејски историски и архитектонски комплекс на Казањскиот Кремљ, а исто така е претседателка на јавната организација Жените од Татарстан и претседателка на Комисијата на Република Татарстан на УНЕСКО.

## Биографија
1970–1980 — Дописник, подоцна раководител на одделот за литература и уметност на републиканскиот младински весник Ленинец (Уфа);

1980–1982 - Дописник за весникот **' (Казан);

1982–1990 — дописник, раководител на Одделот за социјални прашања во весникот ''Советска Татарија'' (**'), кој подоцна бил преименуван во **' (Казан);

1990–1992 година - Уредник за политика во весникот **' (Казан);

1992–1995 година — прв заменик претседател на Врховниот совет на Република Татарстан;

1995–1999 година - заменик-претседател на Државниот совет на Република Татарстан;

1999–2001 година — министер за печат, радиодифузија и масовни медиуми на Република Татарстан;

2001–2005 — заменик претседател на Владата на Република Татарстан;

2005–2011 — Заменик претседател на Владата - министер за култура на Република Татарстан;

Март 2011–мај 2012 година — Заменик претседател на Владата на Република Татарстан;

Од 17 мај 2012 година - директор на Државниот музејски историски и архитектонски комплекс на Казањскиот Кремљ.

## Награди

* Медал за храбар труд;
* Почесно писмо на Република Татарстан (2002);
* Медал „Во спомен на 300-годишнината од Санкт Петербург“ (2003);
* Медал „Во спомен на 1000-годишнината од Казан“ (2005);
* Писмо со благодарност во име на претседателот на Република Татарстан (2007);
* Орден за пријателство (2008);
* Добитник на Државна награда на Руската Федерација за култура (2009).

## Наводи

Категорија:Апсолвенти на Московскиот државен универзитет
Категорија:Живи луѓе
Категорија:Родени во 1952 година
Категорија:Татари
Категорија:Политичари
Јоланта Федак

**Јоланта Беата Федак** (21 септември 1960 - 31 декември 2020) била полска политичарка која била министерка за труд и социјална политика од 2007 до 2011 година.

## Ран живот и образование
Родена во Жари, Федак дипломирала политички науки на Вроцлавскиот универзитет во 1984 година. Подоцна завршила постдипломски студии по администрација на Универзитетот "Адам Мицкевич" во Познањ во 1999 година и менаџмент во образованието на Шчеќинскиот универзитет во 2003 година.

## Кариера
Федак се приклучила на Полската селанска партија (ПСЛ) во 1990-тите и ја водела канцеларијата на партијата во Зјелона Гора. Таа подоцна станала заменик-маршал на западната провинција - Лубушко војводство, со фокус на социјалните прашања и станала еден од четворицата потпретседатели на извршниот комитет на партијата.

Федак за првпат се кандидирала за Сејмот во 2001 година, а потоа се кандидирала за Сенатот во 2005 година; двата обиди биле неуспешни. Таа, исто така, се кандидирала за градоначалник на Зјелона Гора во 2006 година и за полскиот Сенат во 2007 година. Во последните избори, таа завршила на деветтото место од 12 кандидати со 45.719 гласови. И покрај поразот на изборите, таа била назначена за министер за труд и социјална политика под Доналд Туск како резултат на коалицијата помеѓу ПСЛ и Граѓанската платформа на Туск; таа била на оваа позиција до 2011 година.

По завршувањето на нејзиниот мандат како министер за труд, Федак била советник на вицепремиерот Валдемар Павлак до крајот на неговиот мандат во 2012 година. Кратко потоа, Федак била назначена за советник на Полската установа за социјално осигурување. Во 2014 година се кандидирала за место во Европскиот парламент како член на ПСЛ. Иако таа завршила прва во нејзината изборна единица од 10 кандидати со 6.906 гласови, партијата немала доволно гласови во целина; добиле четири пратенички места за 13 изборни единици. Таа, исто така, била неуспешна во обидот за место во Сејмот за време на парламентарните избори во 2015 година.

Од 2015 до 2017 година таа раководела со Провинцискиот фонд за управување со водите и заштита на животната средина во Зјелона Гора.

На изборите во 2019 година таа освоила место во Сејмот и ја држеше функцијата до нејзината смрт.

## Личен живот
Федак била омажена и имала една ќерка. Таа починала од рак на 31 декември 2020 година. Владислав Косињак-Камиш, претседател на партијата ПСЛ кој ја објавил нејзината смрт изјави: „Пред една година го освоивте посакуваното пратеничко место, следната победа требаше да биде против ракот. Си замина прерано. Ќе ни недостигаш.“

## Наводи

Категорија:Починати во 2020 година
Категорија:Родени во 1960 година
Категорија:Полски политичари
Категорија:Починати од рак
Зита Гиловска

**Зита Јанина Гиловска** (родена на 7 јули 1949 - 5 април 2016) била полски економист, академик и политичар.

## Ран живот и образование
Гиловска била родена во Нове Мјасто Лубавскје на 7 јули 1949 година. Во 1972 година таа дипломирала економија на Варшавскиот универзитет. Во 1981 година, таа ја одбанила својата докторска теза по економија на Универзитетот "Марија Кири-Склодовска" во Лублин.

## Кариера
Од 1972 до 1985 година, Гиловска била истражувачки асистент на Универзитетот "Марија Кири-Склодовска" и подоцна на истиот институт станала вонреден професор од 1995 до 1999 година. Во 2001 година, таа станала редовен професор на Лублинскиот католичкиот универзит. Од 1994 до 1996 година, таа била член на либералната партија, Унија на слободата (*Unia Wolności*). Таа била поранешен потпретседател на партијата Граѓанската платформа (); сепак, таа ја напуштила партијата на 21 мај 2005 година во знак на протест поради обвинувањата од сопартијците за неправилност. Од 2001 до 2005 година, таа била пратеник во Сејмот (долниот дом на полскиот парламент).

Од 7 јануари до 23 јуни 2006 година, таа била заменик-премиер и министер за финансии во Владата за право и правда под Казимјеж Марчинкевич. Таа била отпуштена поради обвинувањата за нејзина соработка во времето на комунизмот. Павел Војчеховски ја заменил како министер за финансии.

Од 22 септември 2006 до 16 ноември 2007 година, таа повторно била вицепремиер и министер за финансии. Во октомври 2006 година, Гиловска била на чело на полскиот финансиски надзорен орган и гувернер на Европската инвестициска банка на Полска.

## Наводи

Категорија:Починати во 2016 година
Категорија:Родени во 1949 година
Категорија:Статии со микроформати hAudio
Категорија:Полски политичари
Категорија:Полски римокатолици
Татјана Јумашева

**Татјана Борисовна Јумашева** (, порано **Дјаченко**, моминско име **Елцина**; родена на 17 јануари 1960) е помладата ќерка на поранешниот руски претседател Борис Елцин и Наина Елцин. Од 2009 година, Јумашева е државјанка на Австрија.

## Ран живот и образование
Таа дипломирала на МСУ Факултетот за компјутерска математика и кибернетика при Московскиот државен универзитет во 1983 година. Таа потоа работела во Бирото за дизајн Саљут, а подоцна и во Државниот истражувачки и производствен вселенски центар Хруничев до 1994 година.

## Кариера
Таа станала личен советник на Елцин во 1996 година, кога неговата кампања за реизбор покажувала неуспех. Мемоарот напишан од Елцин, според *The New York Times*, ѝ ги припишува советите против „забранување на Комунистичката партија, распуштање на Парламентот и одложување на претседателските избори“ во 1996 година. Таа била особено влијателна бидејќи Елцин се опоравал од операција на срцето кон крајот на 1996 година. Таа станала клучот во малата група советници позната како „Семејството“, иако другите (Александар Волошин и Валентин Јумашев) не биле роднини на Елцин. Во групата често биле вклучени и Борис Березовски и други олигарси.

Во 2000 година, нејзиното име се појавило за време на истрага за корупција, но не биле покренати обвиненија. Таа останала во персоналот на лично избраниот наследник на Елцин, Владимир Путин, и била негов клучен советник за време на неговата изборна кампања во 2000 година, но Путин ја разрешил подоцна истата година.

Таа е портретирана во сатиричната комедија *Spinning Boris* од 2003 година, базирана на вистинските искуства на американските политички консултанти во кампањата во 1996 година.

Таа и Јумашев дале уредничка помош во подготовката на последниот том од мемоарите на нејзиниот татко, *Полноќни дневници.*

На 25 февруари 2022 година, Јумашева ја критикувала руската инвазија на Украина.

## Личен живот
Во 1980 година, Елцина се омажила за колега на Московскиот државен универзитет, Вилен Ајратович Хаирулин. Во 1981 година бил роден нивниот син Борис. Тие се развеле во 1982 година.

Во 1987 година, таа се омажила за Леонид Јуриевич Дјаченко (познат како Алексеј), стопанственик, дизајнер од Бирото за дизајн Саљут, милијардер и извршен директор на Urals Energy, компанија под истрага на владата на Путин од 2008 година. Во 1995 година, бил роден нивниот син Глеб, пред да се разведат во 2001 година.

Во 2001 година, Татјана се омажила за нејзиниот колега претседателски советник Валентин Јумашев, тие живееле во Лондон каде таа ја родила ќерката Марија. До 2018 година, Јумашев бил свекор на олигархот Олег Дерипаска.

Татјана е блиска пријателка на Роман Абрамович.

Како нејзиниот сопруг и нивната ќерка, таа е државјанин на Австрија од 2009 година.

## Награди

* Пофалница на претседателот на Руската Федерација за активно учество во организацијата на кампањата за претседателските избори (1996 година) 

## Наводи

## Надворешни врски

Категорија:Апсолвенти на Московскиот државен универзитет
Категорија:Живи луѓе
Категорија:Родени во 1960 година
Категорија:Руски политичари
Наина Елцина

**Анастасија „Наина“ Јосифовна Елцина** (, моминско име *Гирина*; родена на 14 март 1932) е вдовица на првиот претседател на Русија, Борис Елцин.

## Ран живот и образование
Наина Елцина била родена во Оренбуршката област во 1932 година. По дипломирањето на градежниот факултет на Уралскиот политехнички институт во Свердловск (денешен Екатеринбург) во 1955 година, таа работела со различни проекти во Свердловскскиот институт.

## Личен живот
Во 1956 година се омажила за Борис Елцин, кого го запознала на Свердловскиот институт, а од 1985 година живеела во Москва. Тие имаат две ќерки, Елена и Татјана, родени во 1957 и 1960 година, соодветно.

## Прва дама
Наина Елцина ретко се била во јавноста. Таа го придружувала нејзиниот сопруг на некои од неговите странски посети, вклучувајќи ги посетите во 1997 година на Шведска и Финска и посетата на Кина во 1999 година. Генерално, Наина Елцина никогаш не се мешала во политичката работа; сепак, во изборната кампања во 1996 година, таа се сретнала со гласачите и давала интервјуа за медиумите. Таа се појавила во јавноста во април 2007 година на државниот погреб на нејзиниот сопруг во Москва.

## Подоцнежен живот
Во 2017 година, Наина Елцина ја промовирала својата автобиографија и во Елцинскиот Центар, а потоа и во Москва.

## Наводи

## Надворешни врски

|-

Категорија:Живи луѓе
Категорија:Родени во 1932 година
Категорија:Први дами
Биста на Спасителот

***Биста на Спасителот***, позната и како ***Спасител на светот*** (Salvator Mundi), ― последната скулптура создадена од барокниот уметник Џан Лоренцо Бернини, кој починал од последиците од мозочен удар, кога уметникот имал 81 година. Тој ја оставил скулптурата во тестамент на својата пријателка и заштитничка кралица Кристина Шведска. Сметана за изгубено и „повторно откриена“ во 2001 година, од Франческо Петручи, моментално е чувана во базиликата „Св. Севастијан преку ѕидови“ во Рим.

## Спор
Сепак, постои одреден спор околу авторството на бистата. Историчарот на уметност Томазо Монтанари верува дека оваа верзија не е на Бернини, туку посочувајќи ја верзијата во Крајслеровиот музеј во Норфолк, Соединети Држави, која музејот исто така му ја припишува на Бернини.

## Поврзано

* Список на дела од Џан Лоренцо Бернини

## Наводи

## Надворешни врски

Категорија:Мермерни скулптури
Категорија:Бисти во Соединетите Држави
Категорија:Бисти во Италија
Категорија:Бисти од Џан Лоренцо Бернини
Биста на Габриеле Фонсека

***Биста на Габриеле Фонсека*** ― скулптурен портрет создаден од италијанскиот уметник Џан Лоренцо Бернини. Извршено некаде помеѓу 1668 и 1674 година, делото се наоѓа во црквата „Св. Лаврентиј во Лучина“ во Рим, Италија. Габриеле Фонсека бил доктор на папата Инокентиј X.

## Поврзано

* Список на дела од Џан Лоренцо Бернини

## Наводи

## Библиографија

* 

## Дополнителна литература
 
* 
* 
* 
* 
* 
* 

## Надворешни врски

Категорија:Бисти од Џан Лоренцо Бернини
Категорија:Скулптури од 1670-тите години
Категорија:Скулптури од 1660-тите години
Министерство за финансии (Србија)

**Министерството за финансии** на Република Србија () е министерство во Владата на Србија задолжено за финансии. Актуелен министер е Синиша Мали, кој е на функција од 29 мај 2018 година.

Седиштето на Министерството се наоѓа во зградата на Министерството за финансии на Србија.

## Историја
Новото министерство било формирано на 11 февруари 1991 година. Министерството за индустрија, кое постоело од 1991 до 2001 година, било споено во Министерството за финансии.

Министерството за економија било формирано на 3 март 2004 година откако било одвоено од Министерството за финансии. Во 2012 година, Министерството за финансии било споено со Министерството за економија под Млаѓан Динкиќ, а повторно било поделено во 2013 година.

## Подредени институции
Во делокругот на министерството функционираат неколку агенции и институции:

* Царинската управа
* Даночна управа
* Управа за трезор
* Дирекција за тутун
* Управа за спречување на перење пари
* Дирекцијата за слободна зона
* Управа за јавен долг
* Централен регистар на задолжително социјално осигурување
* Завод за статистика на Република Србија
* Републичка управа за имот на Република Србија
* Државна лотарија на Србија
* Национална корпорација за осигурување на хипотеки
* Агенција за реституција
* Централен регистар на депоа и клириншки хартии од вредност

## Наводи

## Надворешни врски

* 
* Serbian ministries, etc – Rulers.org

Категорија:Министерства за финансии
Категорија:Министерства на Србија
Категорија:Статии со извори на српски (sr)
Категорија:Координати кои не се на Википодатоците
Статуа на Александар VII

***Статуа на Александар VII*** ― голема скулптура на Фабјо Киги (папа Александар VII), дизајнирана од италијанскиот уметник Џан Лоренцо Бернини и изведена од член на неговото студио, веројатно Антонјо Раџи. Се наоѓа на првобитната место Сиенската соборна црква. Започната е во 1661 година, а завршена во 1663 година.

## Поврзано

* Список на дела од Џан Лоренцо Бернини

## Наводи

## Надворешни врски

* Слика на статуа од Кортолдовиот институтот за уметност 
Категорија:Скулптури од Џан Лоренцо Бернини
Категорија:Папа Александар VII
Категорија:Скулптури на папи
Свети Јероним и Марија Магдалена

***Свети Јероним и Марија Магдалена*** ― две скулптури од италијанскиот уметник Џан Лоренцо Бернини. Тие се наоѓаат во Кигиевата капела во Сиенската соборна црква. Статуите биле нарачани како дел од капелата од тогашниот папа Александар VII (Фабјо Киги).

Работата на скулптурите започнала во 1661 година и тие биле доставени од Рим во Сиена во 1663 година. На Бернини му биле платени 2.128 скуди за својата работа, иако веројатно добил значителна помош при нивното создавање.

Во капелата има уште две скулптури од уметници од работилницата на Бернини - Света Катерина Сиенска од Ерколе Ферата и Свети Бернард Сиенски од Антонјо Раџи. Капелата како целина е дизајнирана од Бернини.

Изучувачите го нагласиле мистичното искуство што го доживуваат фигурите. Рудолф Витковер го документирал „интензивирањето на визионерскиот квалитет“ во статуите, и двете фигури не се ангажирани во физичкиот свет околу нив, туку впиени во нивните сопствени духовни простори. Хауард Хибард ја продолжува оваа линија на аргументи, демонстрирајќи како фигурите излегуваат од нишите што треба да ги содржат - дополнителен доказ за тоа како Јероним и Марија Магдалена не се ограничени од земниот свет, туку реагираат на нешто повисоко.

Подготвителен цртеж за Марија Магдалена постои во Лајпцишкиот музејот за ликовни уметности, додека има подготвителна скулптура на главата на Јероним во Фоговиот музејот на уметност на Универзитетот Харвард.

## Поврзано

* Список на дела од Џан Лоренцо Бернини

## Наводи

## Надворешни врски

Категорија:Скулптури од Џан Лоренцо Бернини
Категорија:Скулптури во Италија
Категорија:Статуи кои ја прикажуваат Марија Магдалена
Категорија:Статуи на жени во Италија
Категорија:Скулптури на светци
Категорија:Скулптури на мажи во Италија
Категорија:Мермерни скулптури во Италија
Категорија:Културолошки претстави на Свети Јероним
Песна (филм)

„**Песна**“ (српски: *Песма*) — филм на режисерот Радош Новаковиќ од 1961 година, заснован врз истоимениот роман на Оскар Давичо. Главните улоги ги играат: Зоран Милосављевиќ, Раде Марковиќ и Васа Пантелиќ.

## Синопсис
Миќа случајно присуствува на несоодветен љубовен чин меѓу поетот и академикот Андрија Вековиќ и една перачка. Разочаран од однесувањето на поетот, Миќа се спротивставува на неговото пристапување на партизаните. Во мигот кога ја докажува својата верност кон партизанската борба, Вековиќ е ранет од полицијата, по што е уапсен. Миќа чувствува вина и затоа организира акција за ослободување на Вековиќ од болницата. За време на акцијата, Миќа погинува.

## Наводи

Категорија:Југословенски филмови
Категорија:Српски филмови
Категорија:Филмови од 1961 година
Категорија:Филмови на српски јазик
Категорија:Филмови на српскохрватски јазик
Категорија:Филмови на Радош Новаковиќ
Категорија:Филмови со Зоран Милосављевиќ
Категорија:Филмови со Раде Марковиќ
Категорија:Филмови со Васа Пантелиќ
Категорија:Филмови со Шпела Розин
Категорија:Филмови со Станислава Пешиќ
Категорија:Филмови со Бата Живоиновиќ
Категорија:Филмови со Михајло Викторовиќ
Категорија:Филмови со Растко Тадиќ
Категорија:Филмови со Драгомир Бојаниќ Гидра
Категорија:Филмови со Љуба Ковачевиќ
Категорија:Филмови со Љиљана Крстиќ
Категорија:Филмови со Михајло Бата Паскаљевиќ
Категорија:Филмови со Предраг Тасовац
Категорија:Филмови со Љиљана Крстиќ
Категорија:Филмови на Авала филм
Категорија:Црно-бели филмови
Категорија:Филмови за Втората светска војна
Категорија:Филмови засновани на романи
Чемерика (река)

**Чемерика** (, *Ксиропотамос*) — река во Драмско, Егејска Македонија.

## Течение
Реката извира јужно под врвот Кула (1.328&nbsp;м) на планината Боздаг под името Чемерика. Тече на југоисток, па ја прима големата лева притока која доаѓа од Голомбар. Тука на грчки се нарекува *Платанорема*. Кај Равика излегува од планината и свртува на југозапад. Овде го носи турското име **Куручај** или на грчки *Ксиропотамос*, што значат *сува река*. Проаѓа низ градот Драма, двоејќи ги неговите пет јужни населби: Железничка (Синикија ту Статму), Лозенградска (Сарандаеклисиотика), Амбелокипи, Нова Станимака и Лачишта (Проастио). На крајот се влева во реката Драматица спроти предградијата Сандак Чифлик и Чај Чифлик.

## Наводи

Категорија:Реки во Егејска Македонија
Категорија:Струмски слив
Категорија:Драма (општина)
Абиогенеза

[мини|241x241пкс|Докамбриски строматолит. Според пишувањата од 2002 г., староста се проценува на 3,5 милијарди години, а настанала од работењето на [цијанобактериите.]]
**Абиогенеза** или **појава на животот** (од грчки: a — негативна честичка, био-... и ...-генеза) — процес на претворање на неживата природа во жива. Во потесна смисла на зборот, абиогенезата подразбира и образување органски соединенија вообичаени во живата природа, надвор од телото без учество на ензими. Алтернатива на потеклото на животот на Земјата е панспермијата, која, сепак, не го решава главното прашање за потеклото на животот, туку само го турка во уште подалечното минато на вселената. Според современите модели, животот се појавил на Земјата пред околу 4,1—3,8 милијарди години, додека самата планета е создадена пред околу 4,5 милијарди години. Најстарите познати фосилни строматолити се стари 3,7 милијарди години.

## Наводи

## Надворешни врски

__СОСОДРЖИНА__
__ИНДЕКС__

Категорија:Еволуција
Категорија:Теорија
Категорија:Биологија
Локвичко Дере

**Локвичко Дере** (, *Пигадулија*) — река во Правишко, Егејска Македонија.

Реката извира во јужниот дел на планината Кушница, северно под врвот Чауш Геран (1126,5&nbsp;м) под името *Дере*. Тече во југозападен правец. Минва јужно од Локвица и под возвишението Кољак (306,9&nbsp;м) свртува право на југ, проаѓа источно од Долна Локвица и се влева ви Струмскиот Залив јужно од месноста Бакла Тепе кај селото Долнолоквичка Плажа (Тузла).

На реката има два стари камени моста — Горниот и Долниот локвички мост.

## Наводи

Категорија:Реки во Егејска Македонија
Категорија:Егејски слив
Категорија:Кушница
Категорија:Ениќој (општина)
Панспермија

[мини|252x252пкс|Слика на [комета што носи бактериски облик на живот од вселената до Земјата]]
**Панспермија** — научен тек според кој животот на Земјата е донесен од други далечни места од вселената. Застапниците на оваа хипотеза ја прифаќаат идејата дека животот бил пренесен во облик на спори (од различни видови) од астероиди, комети итн. што паднале на нашата планета пред милијарди години. Еден од главните поддржувачи на оваа хипотеза е Сванте Арениус, шведски биохемичар. Тоа било побиено со откритието на П. Бекерле дека вселенските ултравиолетови зраци имаат смртоносно дејство врз живите организми.

## Наводи

## Надворешни врски

Категорија:Псевдонаука
__СОСОДРЖИНА__
__ИНДЕКС__
Категорија:Астробиологија
Категорија:Хипотези
Мадем (река)

**Мадем** (, *Камено Рема*) — река во Нигритско, Егејска Македонија, десна притока на Струма.

## Течение
Реката извира од Орсова Планина, источно под врвот Ататема (1.001&nbsp;м) и под името Мадем или Нерумана тече на североисток на планината. Кај некогашното село Инели свртува на исток и го носи името грчкото име Милос или Мили. Минува низ поранешното село Јанили (Јавнили), чие име исто така го носи. Излегува од планината и проаѓа низ поранешнто село Кастри, каде на грчки е наречена Кастролакос. Малку пред да стигне до Струма се двои на два ракава — едниот свртува на североисток и се влева во Струма, а другиот кон југоисток и се влева во месноста Хандак меѓу урнатините на древниот град Амфипол.

## Притоки
**→ лева, ← десна**
:* ← Колокитна
:* → Мезиница
:* → Амболи

## Наводи

Категорија:Реки во Егејска Македонија
Категорија:Притоки на Струма
Категорија:Визалтија